**Ո Ր Ո Շ ՈՒ Մ**

**Կատարողական վարույթը կասեցնելու մասին**

**10.05.2019թ. ք.Թալին**

Հարկադիր կատարումն ապահովող ծառայության Արագածոտնի մարզային բաժնի Թալինի բաժանմունքի ավագ հարկադիր կատարող արդարադատության կապիտան Մ. Հովհաննիսյանս ուսումնասիրելով 30.01.2019թ-ին վերսկսված թիվ 01095814 կատարողական վարույթի նյութերը.

**Պ Ա Ր Զ Ե Ց Ի**

ՀՀ Արագածոտնի մարզի ընդհանուր իրավասության դատարանի կողմից 23.01.2019թ-ին տրված թիվ ԱՐԱԴ2/0017/02/18 կատարողական թերթի համաձայն պետք է համատեղ սեփականության իրավունքով Արման Արայի Հարությունյանին` պատկանող ՀՀ Արագածոտնի մարզի Արտենի համայնքում գտնվող անշարժ գույքից՝ 5800քմ մակերեսով պտղատու այգուց /կադաստրային համար 02 021 0329 0009/ առանձնացնել Արման Արայի Հարությունյանի 1/6-րդ բաժինը, «Վարմօն ռիելթի» ՍՊ ընկերության կողմից 07.09.2018թ. կազմված թիվ «667-01/Վ-018» եզրակացության համաձայն, որի առանձնացման առաջարկվող նպատակահարմար տարբերակը տրամադրվել է եզրակացությանը կից` գծանշմամբ տրված հավելվածներում և Արման Արայի Հարությունյանին պատկանող բաժնեմասի վրա բռնագանձում տարածել և այն ուղղել թիվ ԱՐԱԴ2/0230/02/15 կատարողական թերթով բռնագանձվող պարտավորությունների կատարմանը:

ՀՀ Արագածոտնի մարզի Արտենի համայնքում գտնվող թիվ 02 021 0266 0004 կադաստր-ային ծածկագրով անշարժ գույքը հրապարակային սակարկությունների միջոցով վաճառել և ստացած գումարը հետագայում բաշխել ընդհանուր սեփականության մասնակիցների միջև` նրանց բաժիններին համաչափ, իսկ մահացած անձանց մասով գումարը թողնել Հարկադիր կատարման ծառայության դեպոզիտ հաշվում՝ մինչև ժառանգության ձևակերպումը և Արման Արայի Հարությունյանի բաժնի դիմաց ստացված գումարի վրա բռնագանձում տարածել և այն ուղղել թիվ ԱՐԱԴ2/0230/02/15 կատարողական թերթով բռնագանձվող պարտավորության կատարմանը:

Թիվ «667-01/Վ-018» եզրակացությանը կից հավելվածում՝ գծանշմամբ նշված սխեմատիկ հատակագծերը ճանաչել, որպես սույն վճռի անբաժանելի մաս:

Պատասխանող Արման Արայի Հարությունյանից հօգուտ հայցվոր «ՎՏԲ-Հայաստան բանկ» ՓԲ ընկերության բռնագանձել ընդհանուր 68000 ՀՀ դրամ գումար, որպես փորձաքննության համար վճարված գումար:  
և 8000 ՀՀ դրամ, որպես Հայցվորի կողմից նախապես վճարված պետական տուրքի գումար:

Պահանջատերը 10.05.2019թ. թիվ եհ-78/19 գրությունով հայտնել է, որ պարտապանի պարտքը 10.05.2019թ. դրությամբ կազմում է 10.810.485 ՀՀ դրամ:

Կատարողական գործողությունների ընթացքում պարտապան Արման Արայի Հարությունյանի ողջ գույքի վրա բռնագանձում տարածելու պարագայում պարզվում է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

**Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով .**

**Ո Ր Ո Շ Ե Ց Ի**

Կասեցնել 30.01.2019թ-ին վերսկսված թիվ 01095814 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

**Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:**

**ԱՎԱԳ** **ՀԱՐԿԱԴԻՐ ԿԱՏԱՐՈՂ Մ. ՀՈՎՀԱՆՆԻՍՅԱՆ**